നാല്പതിലേറെ നാടകങ്ങൾ രചിക്കുകയും സംവിധാനം ചെയ്യുകയും ചെയ്ത ഇദ്ദേഹം കമ്മ്യൂണിസ്റ്റ് സഹയാത്രികനായും വിപ്ലവഗാനരചയിതാവായും ചലച്ചിത്രതിരക്കഥാകൃത്തായും അറിയപ്പെട്ടു.

ആദ്യനാടകമായ "കുടിയിറക്ക്" എഴുതുമ്പോൾ ഇദ്ദേഹത്തിന്റെ പ്രായം 17 വയസ്സ് മാത്രമായിരുന്നു. "കല്പനാ തിയേറ്റേഴ്സി"ന്റെ സ്ഥാപനത്തിലൂടെ നാടകസമിതിയിലും ഇദ്ദേഹം സജീവമായി. "ഒരാൾ കൂടി കള്ളനായി", "വിലകുറഞ്ഞ മനുഷ്യൻ", "യാഗശാല" എന്നിവയായിരുന്നു കല്പനാ തിയേറ്റേഴ്സിന്റെനാടകങ്ങൾ. പിന്നീട് "സുര്യസോമ തിയേറ്റേഴ്സ്" സ്ഥാപിച്ച ഇദ്ദേഹം മലയാള നാടകരംഗത്തെ ഏറെ ജനപ്രിയ നാടകങ്ങളിലൊന്നായ "കാട്ടുകുതിര"അരങ്ങിലെത്തിച്ചു. "എന്നും പറക്കുന്ന പക്ഷി", "ആയിരം ചിറകുള്ള മോഹം" എന്നീ നാടകങ്ങളും ഈ സമിതിയുടേതായി അരങ്ങിലെത്തി. "കാക്കപ്പൊന്ന്" എന്ന നാടകത്തിന് 1963-ൽ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
എസ്എൽ പുരം സദാനന്ദൻ പുരസ്കാരം
ജീവിതരേഖ
നാടകം
ചലച്ചിത്രം